gl gl gl en gl gl ja en ca gl en gl en ru en gl gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl en en gl gl gl gl gl gl gl gl gl gl gl gl gl lt gl gl es gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl gl
A sanidade galega, preparada para combater a submisión química - G24
O Sergas unifica un protocolo que se aplicará en todas as áreas sanitarias e que comezará a funcionar de inmediato
O Servizo Galego de Saúde remitiu ás seis áreas sanitarias un protocolo unificado de actuación ante casos sospeitosos de submisión química no seu sistema sanitario para comezar a funcionar de inmediato.
A conselleira de Promoción do Emprego e Igualdade, María Jesús Lorenzana, trasladoulle xa o documento ao director xeral de Asistencia Sanitaria do Sergas, Jorge Aboal.
Agora,  o protocolo pasarase ao Observatorio Galego da Violencia de Xénero.
O protocolo elaborado polo Sergas tomou como base o establecido con anterioridade no servizo de urxencias da área sanitaria de Ourense, Verín e Barco de Valdeorras.
No documento defínense as substancias máis habituais nos casos de submisión química e os indicadores de sospeita que deberá ter en conta o persoal sanitario, tanto de atención primaria como de urxencias hospitalarias, e indícase sempre a derivación a estas últimas no caso de sospeita.
Dentro dos servizos de urxencias, o protocolo define os motivos de consulta que deben rexistrarse na historia clínica durante o proceso.
Tamén se fixan as probas diagnósticas e toxicolóxicas a realizar ante este tipo de casos, tanto para detectar consecuencias clínicas da submisión química como para descubrir as substancias empregadas no presunto delito.
Ademais define o procedemento médico legal para, tras a correspondente denuncia, recoller estas mostras e garantir unha cadea de custodia en colaboración coas forzas e corpos de seguridade do Estado e do Instituto de Medicina Legal de Galicia.
Por último, establécese a necesidade de estender un parte de lesións en todos os casos e marca unhas pautas de seguimento clínico posterior para, segundo as circunstancias do caso, proceder á profilaxe ante posibles infeccións ou á derivación a unidades de saúde mental ou de traballo social para apoio á vítima.
A Xunta activa un teléfono de atención preferente para maiores de 65 anos
O Sergas quere eliminar a hepatite C como problema de saúde antes de 2026
A Xunta adxudica 91 prazas fixas de difícil cobertura a médicos interinos
Os espazos de vacinación masiva reabren o 10 de outubro para a cuarta dose
Contido con Xeográficas Galicia .
Un incendio no sanatorio da Robleda, no Pino, obrigou a desaloxar 60 persoas
Este venres comezan a poñer a cuarta dose da vacina da COVID-19 aos maiores de 85
Bruxelas corrixe a Planas e di que o veto non afectou nunca á pesca por riba dos 400 metros
Alcoa chega a un acordo con Endesa para a subministración do 32 % da electricidade
Síguenos en redes sociais
Aviso legal e Política de Privacidade